

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2024. december 12-i rendes ülésére

**Tárgy: Előterjesztés Neszvecskó Hajnalka ingatlanbérleti kérelméről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | igen/nem/**részben** |
| **Mellékletek:** | * Kérelem * Térképmásolat |

Jánoshalma, 2024. december 6.

**Tisztelt Képviselő-testület!**

Az Önkormányzat tulajdonában lévő jánoshalmi 3318/3, 3335, 3336, 3337 hrsz-ú beépítetlen terület megnevezésű ingatlanokat 2016. február 15-től Neszvecskó Hajnalka Jánoshalma, Kisszállási út 3. sz. alatti lakos bérli. A területek a Hosszúhegyi út és a Kisszállási út között vannak, nagyságuk összesen 4155 m2. Az ingatlanokon a bérlő mezőgazdasági termelést folytat. A négy terület bérleti díja összesen évi 30.000 Ft, a bérleti díjat minden évben kifizette.

A bérleti szerződés 2024. december 31-én lejár. A bérlő jelezte, hogy a területeket továbbra is bérelné. Az egyéb bérleti díjaknál 15 % körüli bérletidíj emelés történt, így javasoljuk ennél a bérletnél is a hasonló mértékű bérletidíj emelést. A négy területre vonatkozó évi 35.000 Ft bérletidíj javaslatunkat a bérlő elfogadná.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete 2025. január 1-től 2027. december 31-ig Neszvecskó Hajnalka Jánoshalma, Kisszállási út 3. sz. alatti lakosnak bérbe adja a tulajdonában lévő jánoshalmi 3318/3, 3335, 3336, 3337 hrsz-ú, összesen 4155 m2 nagyságú, beépítetlen terület megnevezésű ingatlanait összesen évi 35.000 Ft bérleti díjért.

A Képviselő-testület felkéri a polgármestert, hogy a szükséges intézkedéseket tegye meg.

**Felelős**: Lengyel Endre polgármester

**Határidő**: 2024. december 31.