**Megállapodás közös megegyezéssel történő megszüntetése**

amely létrejött egyrészről

##### Jánoshalma Város Önkormányzata (székhely: Jánoshalma Béke tér 1.; adószám: 15724911-2-03 ; törzsszám: 724913 ), képviseli: Lengyel Endre polgármester, a továbbiakban: Önkormányzat,

másrészről

az **MVM Démász Áramhálózati Kft.** (székhely: 6724 Szeged, Pulz u. 44.; Cg. 06-09-010805), képviseli Pipicz Mihály ügyvezető és Rabi Veronika ügyfélmenedzsment igazgató együttesen, a továbbiakban: Démász, között az alábbi feltételek mellett.

1. A Felek rögzítik, hogy közöttük 2010. január 1. napjától kezdődően, határozatlan időre szóló „Együttműködési megállapodás” (továbbiakban: **„EM”**) jött létre az Önkormányzat területfejlesztési terveinek villamos közműveket érintő vonatkozásai támogatására és a közterületen telepítendő villamos közművek elhelyezésével kapcsolatos együttműködés tárgyában.

2. Megállapodó Felek közös megegyezéssel az EM-et 2024. december 31. napjával megszüntetik oly módon, hogy az Önkormányzat az EM 5.2. pontja szerint őt megillető keretet felhasználhatja a jelen Megállapodás 3. és 5. pontjaiban leírtak szerint.

3. Felek rögzítik, hogy az EM 5.2. pontja alapján az Önkormányzat mindösszesen **1.884.235 Ft** felhasználására (a továbbiakban: **„Keretösszeg”**) jogosult a 4. pontban rögzített feltételek mellett.

4. Felek megállapodnak, hogy az EM 5. pontjától eltérően az Önkormányzat a Keretösszeget az alábbi célokra jogosult felhasználni:

* + Villanyoszlopok cseréje, áthelyezése
  + Feszültségmentesítés egyedi esetekben
  + Közcélú hálózat kiváltása
  + Közcélú hálózat létesítése

5. Az Önkormányzat jelen megállapodás aláírását követő 30 napon belül írásban nyilatkozik a Keretösszeg 4. pontnak megfelelő felhasználási céljáról, pontosan megjelölve a felhasználás helyszínét. Az Önkormányzat tudomásul veszi, hogy az előbbi határidő jogvesztő, és amennyiben a jelen pont szerinti nyilatkozatot nem teszi meg, akkor a Keretösszeg felhasználására való jogosultsága megszűnik.

6. Felek egyezően rögzítik, hogy a jelen megállapodásban foglaltakon túl az EM tárgyát illetően egymással szemben követelésük nem áll fenn, és ilyen tárgyú követelést egymással szemben nem érvényesítenek a jövőben sem.

7. Felek jelen megállapodást. mint akaratukkal minden megegyezőt alulírott helyen és időben jóváhagyólag aláírják.

Szeged, az elektronikus aláíráson jelzett időpontban. Jánoshalma 2024.

|  |  |  |
| --- | --- | --- |
| ……..………………… | ……………………… | ….……………………. |
| Pipicz Mihály | Rabi Veronika | Lengyel Endre |
| ügyvezető | ügyfélmenedzsment igazgató | polgármester |
| MVM Démász Áramhálózati Kft. | MVM Démász Áramhálózati Kft. | Jánoshalma Város Önkormányzata |