

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2024. december 12-i rendes ülésére

**Tárgy: Előterjesztés Társulási Tanács tagok, a Társulási Tanács helyettes tagjának és a Felügyelőbizottsági tagjának delegálása a Homokhátsági Regionális Hulladékgazdálkodási Önkormányzati Társulásba**

|  |  |
| --- | --- |
| **Előterjesztő:** | Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Lengyel Endre polgármester, Kasziba Sándor osztályvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2024. december 6.

**Tisztelt Képviselő-testület!**

A Homokhátsági Regionális Hulladékgazdálkodási Önkormányzati Társulás a *,,Települési szilárdhulladék mechanikai biológiai stabilizálására szolgáló rendszer kialakítása a Homokhátsági Települési Hulladékgazdálkodási rendszerben”* című, KEOP-1.1.1./2F/09-11-2011-0004 azonosító jelű projekt megvalósítására, valamint az azt követő 10 éves fenntartási időszakra és a KEHOP – 3.2.1.-15-2017-00012 azonosító számú projekt megvalósítására jött létre. Az alapító tagönkormányzatok 2011. augusztus 24-én írták alá a Társulási Megállapodást, mely szerint a Társulási Tanácsba delegált tagok megbízatása képviselői mandátumuk idejére szólt. Ugyanezen rendelkezés vonatkozik a Felügyelőbizottság és a Társulási Tanács helyettes tagjainak a megbízatására is.

A Társulási megállapodás VI. fejezet 2.1. pontja szerint a Társulás döntéshozó szerve a Társulási Tanács, amely a gyűjtőkörzetenként (Vaskút, Kiskunhalas, Felgyő gyűjtőkörzetéhez tartozó önkormányzatok által) delegált 3-3-3 fő polgármester, alpolgármester vagy más helyi önkormányzati képviselő összességéből áll.

A Társulás pénzügyi felügyeletét a 3 tagból álló Felügyelőbizottság látja el, amely a gyűjtőkörzetenként delegált 1-1-1 főből áll. A Társulás felügyelőbizottsági tagjává való megválasztás nincsen polgármesteri, alpolgármesteri vagy önkormányzati képviselői tisztséghez kötve.

A Társulási Tanács valamely tagjának akadályoztatása esetére gyűjtőkörzetenként 1-1-1 helyettes Társulási Tanács tag kerül megválasztásra.

A 2024. június 9-én lezajlott helyi önkormányzati választásokra tekintettel, a társult önkormányzatok képviselő-testületeinek döntése szükséges a Társulási Tanács tagjai, a Társulási Tanács helyettes tagjai és a Felügyelőbizottság tagjai delegálásáról és azt követően megválasztásukról.

A delegálási szabályokat a Társulási megállapodás I. fejezet 10.-14. pontja rögzíti a következők szerint:

**HOMOKHÁTSÁGI REGIONÁLIS HULLADÉKGAZDÁLKODÁSI**

**ÖNKORMÁNYZATI TÁRSULÁS**

**TÁRSULÁSI MEGÁLLAPODÁS**

***-kivonat-***

**I.**

**ÁLTALÁNOSRENDELKEZÉSEK**

1. **A Társulás döntéshozó szerve**:

10.1.Az önkormányzati társulás döntéshozó szerve a társulási tanács. A társulási tanácsot a társult önkormányzatok képviselő-testületei által delegált tagok alkotják, akik a jelen Társulási Megállapodásban meghatározott számú szavazattal rendelkeznek. [Mötv. 94.§ (1)-(2) bek.] A társulási tanács 9 tagból áll.

A társulási tanács elnevezése: Homokhátsági Regionális Hulladékgazdálkodási Önkormányzati Társulás Társulási Tanácsa ( a továbbiakban: Társulási Tanács)

A társulási tanács székhelye: 6640 Csongrád, Kossuth tér 7.

10.2. A Társulási Tanács tagjai:

A Társulási Tanács tagjainak delegálására, megválasztására és visszahívására vonatkozóan a társult önkormányzatok az alábbiak szerint állapodnak meg:

1. A Társulási Tanácsba a Felgyői Gyűjtőkörzetbe tartozó helyi önkormányzatok – képviselő-testületi döntésükkel – három tagot delegálnak, akik közül egy tag mindenkor Csongrád Város mindenkori polgármestere, egyúttal – a Társulási Tanács választása alapján – a Társulási Tanács elnöke, míg a további két tagot a Felgyői Gyűjtőkörzethez tartozó települési önkormányzatok polgármesterei, alpolgármesterei vagy más helyi önkormányzati képviselő tagjai közül delegálnak, kiknek visszahívásának indítványozására is a Felgyői Gyűjtőkörzetbe tartozó települési önkormányzatok – képviselő-testületi döntésükkel –jogosultak.
2. A Társulási Tanácsba a Vaskúti Gyűjtőkörzetbe tartozó helyi önkormányzatok – képviselő-testületi döntésükkel három tagot delegálnak, a Vaskúti Gyűjtőkörzethez tartozó települési önkormányzatok polgármesterei, alpolgármesterei vagy más helyi önkormányzati képviselő tagjai közül, kiknek visszahívásának indítványozására is a Vaskúti Gyűjtőkörzetbe tartozó települési önkormányzatok – képviselő-testületi döntésükkel – jogosultak. Az így delegált három Társulási Tanács tag közül választja a Társulási Tanács az egyik alelnököt.
3. A Társulási Tanácsba a Kiskunhalasi Gyűjtőkörzetbe tartozó helyi önkormányzatok – képviselő-testületi döntésükkel – három tagot delegálnak a Kiskunhalasi Gyűjtőkörzethez tartozó települési önkormányzatok polgármesterei, alpolgármesterei vagy más helyi önkormányzati képviselő tagjai közül, kiknek visszahívásának indítványozására is a Kiskunhalasi Gyűjtőkörzetbe tartozó települési önkormányzatok – képviselő-testületi döntésükkel – jogosultak. Az így delegált három Társulási Tanács tag közül választja a Társulási Tanács a másik alelnököt.

10.3.A Társulási Tanács tagjainak delegálására és visszahívásának indítványozására az adott gyűjtőkörzethez tartozó önkormányzatok képviselő-testületeinek a minősített többséggelmeghozott határozata, míg a Társulási Tanács tagjainak megválasztására és visszahívására vonatkozó döntéshez a társult önkormányzatok képviselő-testületeinek minősített többséggel hozott határozata szükséges.

10.4.Megválasztottnak, illetve visszahívottnak kell tekinteni az adott gyűjtőkörzet által delegált Társulási Tanács tagot akkor, ha a társult önkormányzatok mindegyike meghozta a Társulási Tanács tagjává történő megválasztásra illetve a visszahívásra vonatkozó képviselő-testületi határozatát, az utolsóként meghozott határozat időpontjában.

10.5. A Felgyői, a Vaskúti és a Kiskunhalasi Gyűjtőkörzetekhez tartozó társult tagi önkormányzatok felsorolását a Társulási Megállapodás 6. számú melléklete tartalmazza.

10.6. A Társulási Tanács tagjai megbízatásának időtartama:

A Társulási Tanács tagjai megbízatása a I.10.4. pont szerinti megválasztásuktól kezdődően

1. a polgármesteri-, alpolgármesteri-, az önkormányzati képviselői mandátumuk teljes idejére, vagy
2. a visszahívásukig szól, kivéve a Társulási Tanács Elnökét, akinek megbízatása időtartamára az I. 12.2.- 12.4. pontban foglaltak az irányadóak.

10.7.A Társulási Tanács munkaszervezeti feladatait (döntések előkészítése, végrehajtás szervezése, pénzügyi-, gazdasági lebonyolítás) a Társulás székhelyének polgármesteri hivatala – Csongrádi Polgármesteri Hivatal – látja el.[Mötv.95.§ (4) bek.]

1. **A Társulási Tanács tagjainak helyettesítése, a Társulási Tanács helyettes tagjai:**

11.1.A Társulási Tanács helyettes tagjainak (a továbbiakban: helyettes tag) delegálására, megválasztására és visszahívására vonatkozóan a társult önkormányzatok az alábbiak szerint állapodnak meg:

1. A Társulási Tanácsba a Felgyői Gyűjtőkörzetbe tartozó helyi önkormányzatok egy helyettes tagot delegálnak a Felgyői Gyűjtőkörzethez tartozó települési önkormányzatok polgármesterei, alpolgármesterei vagy más helyi önkormányzati képviselő tagjai közül, kinek visszahívásának indítványozására is a Felgyői Gyűjtőkörzetbe tartozó települési önkormányzatok jogosultak. A helyettes tag kizárólag a Felgyői Gyűjtőkörzethez tartozó társult tagi önkormányzatok által delegált (és 11.3.pont szerint megválasztott) Társulási Tanács tago(ka)t helyettesítheti akadályoztatása esetén.
2. A Társulási Tanácsba a Vaskúti Gyűjtőkörzetbe tartozó helyi önkormányzatok egy helyettes tagot delegálnak a Vaskúti Gyűjtőkörzethez tartozó települési önkormányzatok polgármesterei, alpolgármesterei vagy más helyi önkormányzati képviselő tagjai közül, kinek visszahívásának indítványozására is a Vaskúti Gyűjtőkörzetbe tartozó települési önkormányzatok jogosultak. A helyettes tag kizárólag a Vaskúti Gyűjtőkörzethez tartozó társult tagi önkormányzatok által delegált (és 11.3.pont szerint megválasztott) Társulási Tanács tago(ka)t helyettesítheti akadályoztatása esetén.
3. A Társulási Tanácsba a Kiskunhalasi Gyűjtőkörzetbe tartozó helyi önkormányzatok egy helyettes tagot delegálnak a Kiskunhalasi Gyűjtőkörzethez tartozó települési önkormányzatok polgármesterei, alpolgármesterei vagy más helyi önkormányzati képviselő tagjai közül, kinek visszahívásának indítványozására is a Kiskunhalasi Gyűjtőkörzetbe tartozó települési önkormányzatok jogosultak. A helyettes tag kizárólag a Kiskunhalasi Gyűjtőkörzethez tartozó társult tagi önkormányzatok által delegált (és 11.3.pont szerint megválasztott) Társulási Tanács tago(ka)t helyettesítheti akadályoztatása esetén.

11.2.A Társulási Tanács helyettes tagjainak delegálására és visszahívásának indítványozására vonatkozó döntéshez a választásra jogosult gyűjtőkörzethez tartozó önkormányzatok képviselő-testületeinek a minősített többséggel meghozott határozata szükséges, míg a Társulási Tanács helyettes tagjainak megválasztására és visszahívására vonatkozó döntéshez a társult önkormányzatok képviselő-testületeinek minősített többséggel hozott határozata szükséges.

11.3. Megválasztottnak, illetve visszahívottnak kell tekinteni az adott gyűjtőkörzet által delegált Társulási Tanács helyettes tagját akkor, ha a társult önkormányzatok mindegyike meghozta a Társulási Tanács helyettes tagjává történő megválasztásra illetve a visszahívásra vonatkozó képviselő-testületi határozatát, az utolsóként meghozott határozat időpontjában.

11.4. A Társulási Tanács helyettes tagjai megbízatásának időtartama:

A Társulási Tanács helyettes tagjai megbízatása a I/11.3. pont szerinti megválasztásuktól kezdődően

1. a polgármesteri-, alpolgármesteri-, az önkormányzati képviselői mandátumuk teljes idejére, vagy
2. a visszahívásukig szól.

11.5. A Társulási Tanács helyettes tagja a Társulási Tanács elnökét és alelnökeit – e tisztségükben – nem helyettesítheti.

1. **A Társulási Tanács elnöke, alelnökei:**

12.1. A Társulási Tanács tagjai közül elnököt (a továbbiakban: Társulási Tanács Elnöke) és két alelnököt választ. Együttes akadályoztatásuk esetén a tanács ülését a korelnök hívja össze és vezeti.[Mötv. 95. §(1) bek.]

12.2. A társult önkormányzatok megállapodnak abban, hogy a Társulási Tanács Elnökéül Csongrád Város mindenkori polgármesterét választja meg a Társulási Tanács.

12.3. A Társulási Tanács elnökének megbízatása a polgármesteri tisztségre történt megválasztásának napjától a polgármesteri megbízatása megszűnéséig [Mötv.63.§] tart. Megszűnik az elnök megbízatása

1. a helyi önkormányzatnál betöltött polgármesteri tisztsége megszűnése,
2. az elnöki tisztségről való lemondása esetén.

12.4. A társult önkormányzatok megállapodnak abban, hogy a helyi önkormányzati képviselők és polgármesterek megválasztásának napja valamint az ezt követő első Társulási Tanács ülésen a Társulási Tanács Elnöke megválasztása közötti időszak áthidalása érdekében a társult önkormányzatok felhatalmazzák a helyi önkormányzati képviselő- és polgármester választáson Csongrád Város Polgármesterének megválasztott személyt, hogy halaszthatatlan esetben – a Társulást fenyegető kár vagy hátrány elhárítása érdekében, illetve a késedelmes intézkedés által bekövetkezhető joghátrány elhárítása érdekében – a Társulás képviseletét a Társulási Tanács általi megválasztásáig terjedő időben ellássa, a Társulás nevében kötelezettséget vállaljon, gyakorolja a bankszámla feletti rendelkezési jogot, valamint összehívja a választást követő első Társulási Tanács ülést, azzal a feltétellel, hogy a választást követő első Társulási Tanács ülésen tájékoztatja a Társulási Tanácsot a megtett intézkedésekről.

12.5.A Társulási Tanács tagjai közül választott két alelnök megbízatása a Társulási Tanács általi megválasztása napjától a Társulási Tanács alelnöki megbízatása megszűnéséig tart. Megszűnik az alelnök megbízatása

1. a helyi önkormányzatnál betöltött polgármesteri, alpolgármesteri, helyi képviselői tisztsége megszűnése,
2. a Társulási Tanács tagsági viszonyból való visszahívása,
3. az alelnöki tisztségről való lemondása

esetén.

1. **A Társulás képviselete**:

13.1.A Társulást képviseli: Csongrád Város mindenkori polgármestere, mint a Társulási Tanács elnöke, kinek képviseleti joga önálló.

13.2. A Társulást képviselik továbbá a Társulási Tanács alelnökei, kiknek képviseleti joga együttes.

1. **A Társulás ellenőrző szerve**:

14.1.A Társulás ellenőrző szerve a három tagból álló Felügyelőbizottság.

14.2. A Felügyelőbizottság tagjai közül elnököt választ.

14.3. A Felügyelőbizottság tagjai delegálására és visszahívására vonatkozóan a társult önkormányzatok az alábbiak szerint állapodnak meg:

1. A Felügyelőbizottságba a Felgyői Gyűjtőkörzetbe tartozó helyi önkormányzatok egy tagot delegálnak, kinek visszahívásának indítványozására is a Felgyői Gyűjtőkörzetbe tartozó települési önkormányzatok jogosultak.
2. A Felügyelőbizottságba a Vaskúti Gyűjtőkörzetbe tartozó helyi önkormányzatok egy tagot delegálnak, kinek visszahívásának indítványozására is a Vaskúti Gyűjtőkörzetbe tartozó települési önkormányzatok jogosultak.
3. A Felügyelőbizottságba a Kiskunhalasi Gyűjtőkörzetbe tartozó helyi önkormányzatok egy tagot delegálnak, kinek visszahívásának indítványozására is a Kiskunhalasi Gyűjtőkörzetbe tartozó települési önkormányzatok jogosultak.

14.4.A Felügyelőbizottság tagjainak delegálására és visszahívásának indítványozására az adott gyűjtőkörzethez tartozó önkormányzatok képviselő-testületeinek a minősített többséggel meghozott határozata, míg a Felügyelőbizottságba tagjainak megválasztására és visszahívására vonatkozó döntéshez a társult önkormányzatok képviselő-testületeinek minősített többséggel hozott határozata szükséges.

14.5. Megválasztottnak, illetve visszahívottnak kell tekinteni az adott gyűjtőkörzet által delegált Felügyelőbizottsági tagot akkor, ha a társult önkormányzatok mindegyike meghozta a Felügyelőbizottság tagjává történő megválasztásra, illetve a visszahívásra vonatkozó képviselő-testületi határozatát, az utolsóként meghozott határozat időpontjában.

14.6. A Társulás felügyelőbizottsági tagjává való delegálás és megválasztás nincsen polgármesteri, alpolgármesteri vagy önkormányzati képviselői tisztséghez kötve.

14.7. Megszűnik a Felügyelőbizottság tagjának megbízatása:

1. a tisztségből való visszahívásával,
2. a tisztségről való lemondásával.

\*\*\*\*\*

**Tájékoztatásul közöljük mindhárom gyűjtőkörzetbe delegálásra javasolt személyeket:**

**TÁRSULÁSI TANÁCS TAGJA:**

|  |  |  |
| --- | --- | --- |
| **Felgyői gyűjtőkörzet** | **Kiskunhalasi Gyűjtőkörzet** | **Vaskúti Gyűjtőkörzet** |
| 1.  Bedő Tamás  polgármester  Csongrád | 1.  Fülöp Róbert  polgármester  Kiskunhalas | 1.  Dr. Bari Bernadett  polgármester  Baja |
| 2.  Horváth Lajos  polgármester  Felgyő | 2.  Patkós Zsolt  polgármester  Kiskunmajsa | 2.  Faa Béla Róbert  polgármester  Gara |
| 3.  Balla László  alpolgármester  Kiskunfélegyháza | 3.  Domonyi László  polgármester  Kiskőrös | 3.  Dr. Bagó Zoltán  polgármester  Kalocsa |

**TÁRSULÁSI TANÁCS HELYETTES TAGJA:**

|  |  |  |
| --- | --- | --- |
| **Felgyői gyűjtőkörzet** | **Kiskunhalasi Gyűjtőkörzet** | **Vaskúti Gyűjtőkörzet** |
| 1.  Gyenes Attila  önkormányzati képviselő  Kiskunfélegyháza | 1.  Kuris István László  alpolgármester  Kiskunhalas | 1.  Felső Róbert  polgármester  Érsekcsanád  2.  Kákonyi István  képviselő  Kalocsa |

**FELÜGYELŐBIZOTTSÁG TAGJA:**

|  |  |  |
| --- | --- | --- |
| **Felgyői gyűjtőkörzet** | **Kiskunhalasi Gyűjtőkörzet** | **Vaskúti Gyűjtőkörzet** |
| 1.  Horváth Gábor  önkormányzati képviselő  Kiskunfélegyháza | 1.  Benedeczki Tamás  polgármester  Kecel | 1.  Bolvári Ferdinánd  képviselő  Kalocsa |

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat :**

Jánoshalma Városi Önkormányzat Képviselő-testülete megtárgyalta a *,,Társulási Tanács tagok, Társulási Tanács helyettes tagja és Felügyelőbizottsági tag delegálása a Homokhátsági Regionális Hulladékgazdálkodási Önkormányzati Társulásba”* tárgyú előterjesztést és a következő döntést hozza:

**A Képviselő testület a Homokhátsági Regionális Hulladékgazdálkodási Önkormányzati Társulás Társulási Tanács tagjainak, a Társulási Tanács helyettes tagjának és a Felügyelőbizottsági tagjának az alábbi személyeket delegálja (név és tisztség feltüntetésével):**

**Társulási Tanács tagjai:**

1. Fülöp Róbert, Kiskunhalas Város polgármestere

2. Patkós Zsolt, Kiskunmajsa Város polgármestere

3. Domonyi László, Kiskőrös Város polgármestere

**Társulási Tanács helyettes tagja:**

1. Kuris István László, Kiskunhalas Város alpolgármestere

**Felügyelőbizottság tagjai:**

1.Benedeczki Tamás, Kecel Város polgármestere

**Felelős:** Lengyel Endre polgármester

**Határidő:** 2024. december 20.

Erről jegyzőkönyvi kivonaton értesítést kapnak:

1. A Képviselő-testület tagjai
2. Lengyel Endre polgármester
3. Homokhátsági Regionális Hulladékgazdálkodási Önkormányzati Társulás