

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2024. december 12-i rendes ülésére

**Tárgy: Előterjesztés a Rákóczi Ferenc utca 10. I. emelet 6. sz. alatti lakás bérléséről**

|  |  |
| --- | --- |
| **Előterjesztő:** | Bányai Áron elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | igen/nem/**részben** |
| **Mellékletek:** | * Felmondás * Kérelmek |

Jánoshalma, 2024. december 6.

**Tisztelt Képviselő-testület!**

Lukács Adrienn a Jánoshalma, Rákóczi Ferenc utca 10. I. emelet 6. sz. alatti lakás bérlője 2024. december 31-i hatállyal felmondta a bérleti szerződését.

A lakásigénylők nyilvántartásában szereplők megkeresése után négy bérlő adta be, illetve tartotta fent kérelmét.

A négy kérelmezőből két kérelmező, Katymári Roland és Lancsárovics Friderika az Önkormányzat dolgozója.

Katymári Roland Jánoshalma, Kálvária u. 1/A fszt. 2. sz. alatti lakos egyedülálló, a Polgármesteri Hivatal Pénzügyi Osztályán dolgozik.

Lancsárovics Friderika Jánoshalma, Fürdő u. 18. sz. alatti lakosnak egy gyermeke van, az Önkormányzat alkalmazásában házi gondozóként dolgozik 2024. júniusa óta.

Csordás Bettina Jánoshalma, Erzsébet tér 10. sz. alatti lakos egyedülálló, a Kunfehértói Polgármesteri Hivatalban dolgozik.

Csiszár Dániel Jánoshalma, Rákóczi u. 9. sz. alatti lakos egyedülálló, a Pedagógiai Szakszolgálatnál dolgozik.

A lakás 1,5 szobás, 47 m2, összkomfortos, havi bérleti díja 23.500 Ft.

A Városgazdálkodási Osztály javasolja a Képviselő-testületnek, hogy Katymári Rolanddal kössön bérleti szerződést.

Katymári Roland 2014. óta a Jánoshalmi Polgármesteri Hivatalban dolgozik adóügyi ügyintézőként. Munkavégzése pontos, precíz. Munkaköri feladatai ellátása során szoros kapcsolatot tart a város lakosságával. Folyamatosan képezi magát, a hivatali munkavégzés során mindig lehet rá számítani. Roland jelenleg a Fecskeházban lakik, így ott is felszabadulna egy lakás, melyre szintén van jelentkező. A bérleti szerződést 2 évre javasoljuk megkötni azzal a feltétellel, hogy ha valamely oknál fogva megszünteti munkaviszonyát, a lakásbérleti szerződése is megszűnik.

A közeljövőben várhatóan a Dózsa Gy. u. 81. II. emelet 12. sz. alatti lakás bérleti jogviszonyát is felmondja a bérlő. Az a lakás egy kicsit nagyobb, oda gyermekes családot is el lehet helyezni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a hatályos kakásrendelet szerint 2025. január 1-től 2027. december 31-ig a Jánoshalma, Rákóczi Ferenc utca 10. I. emelet 6. sz. alatti lakás bérlésére …………………… Jánoshalma, ……………… sz. alatti lakossal köt bérleti szerződést. A szerződéskötés feltétele a közjegyző előtt tett kiköltözési nyilatkozat.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2024. december 31.